text: Hjerting Laks trækker flere produkter tilbage
  08 september 2014 kl. 12.53
  Hjerting Laks i Esbjerg har valgt at trække flere produkter med røget hellefisk tilbage, efter at Fødevarestyrelsen har fundet listeria i to kontrolprøver.
  Fødevarestyrelsen meddeler, at der er fundet Listeria Monocytogenes i prøver fra to produkter.
  - Virksomheden har på den baggrund valgt at trække alle hellefiskeprodukter produceret på basis af samme råvare tilbage, skriver styrelsen i dagens pressemeddelelse.
  Listeria kan forårsage feber og hovedpine med symptomer, der ligner influenza. I sjældne tilfælde kan Listeria Monocytogenes give meningitis og blodforgiftning.
  Forbrugerne rådes til at kassere produkterne eller levere dem tilbage til butikken. Flere af de produkter, som nu trækkes tilbage, har overskrevet dato for "mindst holdbar til".
  Fødevarestyrelsen opfordrer til, at hvis man har frosset røget helle fisk ned, så bør forbrugeren tjekke, om det nedfrosne er omfattet af tilbagetrækningen.
   
  Hvilke fødevarer:Hjerting Røget Hellefisk, skiveskåretNettovægt: 75 gPrincip Røget Hellefisk, skiveskåretNettovægt: 125 gIrmas Udvalgte Hellefisk, skiveskåretNettovægt 100 gRøget Hellefisk, skiveskåret Nettovægtene: 150 g, 200 g, 250 g og 2000gRøget hellefisk, hele siderNettovægt: 2 kgRøgede hellefiskeresterNettovægt: 200 gFor alle produkter indeholder mærkningen også følgende oplysninger:Virksomheds registreringsnummer: DK 7193 EFLot numrene: 465xxx, 439xxx eller 349xxx og 482xxx (hvor xxx er etvariabelt nummer)Produktionsdatoer: alle datoer fra og med 1/6-2014 til 29/8-2014.Mindst holdbar til datoer: alle datoerSolgt i følgende butikker:Hjerting Røget Hellefisk, skiveskåret, 75 g: Netto, Døgnnetto og SallingPrincip Røget Hellefisk, skiveskåret, 125 g: Bilka, Føtex, Føtex Food ogSallingIrmas Udvalgte Hellefisk, skiveskåret, 100 g: IrmaRøget hellefisk, skiveskåret 150 g, 200 g, 250 g og 2000 g: Metro,Dalgård Supermarked og Hjerting BadehotelRøget hellefisk, hele sider, 2 kg: grossister og fiskehandlereRøgede hellefiskerester, 200 g: Metro og CF Nordic
  
  